armvectores/hy_wikipedia_2023 huggingface dataset:
Ռոգանսկի գյուղական խորհուրդ (Խարկովի մարզ)

Ռոգանսկի գյուղական խորհուրդ  (ուկրաիներեն՝ Роганська селищна рада), Ուկրաինայի Խարկովի մարզի Խարկովսկի շրջանում։
2001 թվականի տվյալներով Ռոգանսկի գյուղական խորհրդում բնակվում էր 19548 մարդ։ Բնակավայրը զբաղեցնում է 61.8 կմ² տարածք։ Բնակչության խտությունը կազմում էր 316.31 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Castle of Glass

«Castle of Glass», ամերիկական ռոք-խմբի՝ Լինկին Պարկի «Living Things» հինգերորդ ալբոմի չորրորդ սինգլը։ Խումբը բազմիցս հայտարարել է, որ սինգլը խմբի ամենասիրվածն է։   


== Կոմպոզիցիայի կառուցվածքը ==
«Castle Of Glass»-ում օգտագործվել են «A Thousand Suns» ալբոմից էլեկտրոնային տարրեր։ Կոմպոզիցիան իր մեջ ներառում է նաև քանթրի և ֆոլկ ռոքի տարրեր։


== Կարծիքներ ==
Սինգլը ընդհանուր առմամբ քննադատների կողմից դրական արձագանքներ է ստացել։ «Billboard-ը» իր հետազոտության մեջ գրել է.

«Sputnikmusic.com» վեբ-կայքը ասել է, որ սինգլը նման է «Powerless»-ին.

:
2020 թվականի դեկտեմբերի դրությամբ երգը YouTube-ում հավաքել է 470 միլիոն դիտում։


== Տեսանյութ ==
2012 թվականի օգոստոսի 1-ին նկարահանված «Castle Of Glass» երգի տեսահոլովակը թողարկվել է 2012 թվականի հոկտեմբերի 10-ին։ Տեսանյութը, որի ռեժիսորը Դրյու Սթոֆերն է, պարունակում է «Medal Of Honor: Warfighter» համակարգչային խաղից հատվածներ։
Տեսահոլովակը ցույց է տալիս տղայի, ով հոր մահվան մասին իմանում է իր ծառայակից ընկերոջից։ Այդ իրադարձության պատճառով տղան վերաիմաստավորում է իր կյանքը և այլ կերպ է նայում հոր կյանքին։ Հետագայում, արդեն չափահաս տարիքում նա դառնում է SEAL-ի մարտիկ։ Ծառայության մեջ մահանում է նրա ընկերը, և նա հայտնվում է նույն իրավիճակում, ինչ իր հոր ընկերը. նա ստիպված է լինում ընկերոջ մահվան մասին հայտնել իր հարազատներին։ Պատմության կադրերը շարժվում են խմբի ելույթի կադրերով։ Տեսանյութը ավարտվում է Ուինսթոն Չերչիլի մեջբերումով։


== Սաունդթրեք ==
Երգը կարելի է լսել «Medal Of Honor: Warfighter» տեսախաղի տիտրերում։ Բացի այդ, «Recharged» ալբոմի նրա ռեմիքսը կարելի է լսել «Need For Speed: Rivals-ում»։


== Աշխատակազմ ==
Չեսթեր Բեննինգթոն – վոկալ
Մայք Շինոդա – էլեկտրակիթառ
Բրադ Դելսոն – ակոսւտիկ կիթառ
Դեյվիդ Մայքլ – Բաս կիթառ
Ռոբ Բոուրդոն – հարվածային գործիքներ
Ջո Հան – երաժշտական ծրագրավորում


== Կոմպոզիցիայի ցանկ ==


== Հիթ-շքերթ ==


== Սերտիֆիկացիա ==


== Ծանոթագրություններ ==


== Արտաքին հղումներ ==
պաշտոնական տեսանյութըՅություբում
Աստերոիդների ցանկ (86001-86100)

Աստերոիդների ցանկ (85901-86000)  • Աստերոիդների ցանկ  • Աստերոիդների ցանկ (86101-86200)
 Աստերոիդների ցանկ (85901-86000)  • Աստերոիդների ցանկ  • Աստերոիդների ցանկ (86101-86200)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Օշնաղ

Օշնաղ, գյուղ Արևմտյան Հայաստանում, Էրզրումի վիլայեթի Կիսկիմի գավառակում: Գտնվում էր Կիսկիմ գյուղաքաղաքից 5 կմ հարավ-արևմուտք, Օշնաղ գետակի ափին, այգեվետ հովտում:


== Անվանումներ ==
Գյուղն ունեցել է հետևյալ անվանումները. Ոշնաղ, Ոչնաղ, Ոջնաղ, Որնջահաղ, Որնջաղ, Որնջհաղ, Որջնաղ, Որջնհաղ, Օլնաղ, Օշնագ, Օշնագի, Օշնախ, Օշնակ, Օչնաղ, Օչնաս:


== Պատմություն ==
Ըստ Ղևոնդ Ալիշանի և Նիկողայոս Ադոնցի գյուղը Ղազար Փարպեցու հիշատակած Որջնհաղ գյուղն է: Ըստ Ղազար Փարպեցու այստեղ Վարդան Մամիկոնյանի մահից (451 թ.) հետո Օշնաղ ամրոցում ապաստան է գտել վերջինիս եղբայրը՝ Հմայակ Մամիկոնյանը, որը պարսիկների դեմ մղված պատերզամում այստեղ էլ զոհվել է: Գյուղում Հմայակ Մամիկոնյանի գերեզմանի վրա մի մատուռ էր շինված, որտեղ մշտապես ուխտի էին գալիս Կարմիրք գյուղի բնակիչները: Վահան Մամիկոնյան սպարապետը 480-484 թվականներին պարսիկների դեմ մղված կռիվների ժամանակ հաճախ քաշվում էր Տայքի այս վայրերը՝ հատկապես Որջնհաղ գյուղ:


== Բնակչություն ==
XIX դարի վերջին ուներ թուրք և լազ բնակիչ:


== Պամտամշակութային կառույցներ ==
Օշնաղում կար եկեղեցու ավերակներ և գերեզմանոց: Գյուղի հյուսիս-արևմուտքում Ճորոխի լեռնային անմատչելի ափին, գտնվում էին հին Օշնաղ իշխանական ամրոցի ավերակները, դղյակների և տաճարների ավերակներ:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կրասնայա (Ելանի վտակ)

Անվան այլ կիրառումների համար տե՛ս՝ Կրասնայա (այլ կիրառումներ)Կրասնայա (ռուս.՝ Красная), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Ելան գետի ձախ ափում՝ 87 կմ հեռավորության վրա։ Գետի երկարությունը 23 կմ է, ավազանի տարածքը 154 կմ2 է։ Կրասնայաի ակունքը գտնվում է Լիստոպադովկա գյուղի մոտ։ Հոսում է արևմտյան բաց տարածքով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Սավալա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010200312107000007294
Հիդրոլոգիական ուսումնասիրությունների կոդը - 107000729
Ավազանի կոդը - 05.01.02.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սան Գոնսալու դուս Կամպուս

Սան Գոնսալու դուս Կամպուս (պորտ.՝ São Gonçalo dos Campos), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ֆեյրա դի Սանտանա գավառի կազմի մեջ։ Բնակչությունը կազմում է 28 978 մարդ՝ 2006 թվականի տվյալներով։ Գրավում է 293,989 կմ2 տարածք։ Բնակչության խտությունը՝ 98,6 մարդ/կմ²։
Քաղաքի տոնը նշվում է հուլիսի 28-ին։


== Պատմություն ==
Քաղաքը հիմնադրվել է 1884 թվականին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 127.551.414,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.544,21 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,667 (տվյալները՝ ՄԱԿ-ի զարգացման ծրագրի)։
Ֆոնտանիլյես

Ֆոնտանիլյես  (իսպ.՝ Fontanillas), մունիցիպալիտետ Իսպանիայում։ Գտնցում է Ժիրոնա պրովինցիայում, Կատալոնիա ինքնավար համայքնի կազմում։ Տարածքը կազմում է 9,0 կմ²։ Բնակչությունը՝ 160 մարդ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Շեդիևո (գյուղ, Նովի Սանժարիի շրջան)

Շեդիևո (ուկրաիներեն՝ Шедієве), գյուղ Ուկրաինայի Պոլտավայի մարզի Նովի Սանժարիի շրջանում։ Հիմնադրվել է 1535 թվականին։
2001 թվականի տվյալներով Շեդիևո գյուղում բնակվում էր 486 մարդ։ Բնակավայրը զբաղեցնում է 1,5 կմ² տարածք։ Բնակչության խտությունը կազմում էր 324 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դուլուս Արաթունի

Դուլուս Արաթունի, լեռ Հայաստանի Սյունիքի մարզում, Այրիագետի ստորին հոսանքի շրջանում։ Բարձրությունը 1867 մ է։ Նշված է Կովկասի 5֊վերստանոց քարտեզում։


== Ծանոթագրություններ ==
Աղսորիկ (այլ կիրառումներ)

Աղսորիկ, կարող է վերաբերել՝

Աղսորիկ - լեռնաբազուկ Հայկական լեռնաշխարհում, Կոտուրի լեռնաշղթայում, Վանա լճի հյուսիս–արևելյան կողմում
Աղսորիկ - լեռնագագաթ Հայկական լեռնաշխարհում, Կոտուրի լեռնաշղթային պատկանող Աղսորիկի լեռնաբազուկին
Պանտոխա (Տոլեդո)

Պանտոխա (Տոլեդո), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա լա Մանչա ինքնավար համայնքի կազմում։ Մունիցիպալիտետը գտնվում է Լա-Սագռա շրջանում։ Տարածքը կազմում է 28 կմ2, բնակչությունը՝ 3388 մարդ (2010 տվյալներով)։ Պրովինցիայի վարչական կենտրոնից գտնվում է 36 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ(չաշխատող հղում)
268

268 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 268 թվականն է, 
III դարի 68-րդ տարին։


== Դեպքեր ==


== Ծնունդներ ==


== Մահեր ==
Բոլշոյ Ժուժգես

Բոլշոյ Ժուժգես (ռուս.՝ Большой Жужгес), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 429 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տահիր Էմրա

Տահիր Էմրա (ալբ․՝ Tahir Emra, մարտի 10, 1938(1938-03-10), Ջակովիցա, Կոսովո և Մեթոխիա), ալբանացի նկարիչ, Կոսովոյի գիտությունների և արվեստի ակադեմիայի անդամ։


== Կենսագրություն ==
Տահիր Էմրան ծնվել է 1938 թվականին, Ջակովիցայում, Հարավսլավիայի Թագավորություն։ Սովորել է Arts of Peć դպրոցում։ 1966 թվականին ավարտել է Բելգրադի ֆիգուրատիվ արվեստի ակադեմիան։ 1974 թվականից հանդիսանում է Կոսովոյի Ֆիգուրատիվ արվեստի ակադեմիայի հիմնադիր-անդամ։ Համարվում է 1960-ական թվականների Կոսովոյի ժամանակակցի արվեստի կողմնակիցներից։
1970-1980 թվականներին Տահիր Էմրայի ստեղծագործությունները ցուցադրվել են Հարավսլավիայի տարածքում։ Կոսովոյի գիտությունների և արվեստի ակադեմիայի անդամ է։


== Ծանոթագրություններ ==


== Արտաքին հղումներ ==
Akademisë së Shkencave dhe të Arteve të Kosovës
Ջանիկ (այլ կիրառումներ)

Ջանիկ, կարող է վերաբերել՝

Ջանիկ - գյուղ Արևմտյան Հայաստանում, Դիարբեքիրի վիլայեթի Բալուի գավառակում
Ջանիկ - գյուղ Արևմտյան Հայաստանում, Վանի վիլայեթի Թիմարի գավառակում, վերջինիս կենտրոնը
Ջանիկ - գյուղ Արևմտյան Հայաստանում, Կիլիկիայի Հալեպի նահանգում
Աշնանացանի բվիկ

Աշնանացանի բվիկ (Agrotis segetum, Euxoa segetum, Schiff), բվիկների ընտանիքի թիթեռ։ Առջևի թևերն ունեն բաց գորշագույևից սև, հետևինները՝ սպիտակ գուևավորում։ Թևերի երկարությունը բացված վիճակում 4-4,5-սմ է։ Աշնանացանի բվիկի թրթուրների (աշնանացանի որդ) երկարություևը մինչև 5,2 սմ Է։ Դրաևք ունեն յուղային փայլ, ապրում են հողում և սնվում գյուղատնտեսական բույսերի արմատներով, արմատավզիկներով, ցողունևերով։ Աշնանացանի բվիկի թրթուրները վնասում են հացահատիկային (հատկապես աշնանացան), բանջարաբոստանային, տեխնիկական բույսերին և մատղաշ տնկարկներին։
Տարածված է Հայաստանի բոլոր շրջաևևերում։ Պայքարի միջոցներն են՝ սերմերի ևախացանքային փոշեպատումը հեքսաքլորանով, մոլախոտերի ոչնչացումը, ցանքերի սրսկումը սևիևի 0,3-0,5 տոկոսանոց լուծույթով, թիթեռների ոչնչացումը լուսաթակարդներով։
Էստոնիայի փոստի և նամականիշերի պատմություն

Էստոնիայի փոստի և նամականիշների պատմությունը ընդգրկում է մի քանի շրջաններ, երբ Էստոնիան Շվեդիայի, Ռուսական կայսրության, ԽՍՀՄ-ի կազմում էր, 1918-1940 թվականները, երբ նա անկախ հանրապետություն էր և 1991 թվականից հետո՝ անկախ Էստոնիայի Հանրապետության շրջանը։


== Վաղ շրջան ==


=== Շվեդական տիրապետություն ===
Շվեդիայի թագուհի Քրիստինայի խնամակալական կառավարության փոստի մասին հրովարտակը, որ հրատարակվել էր Շվեդիայում 1636 թվականի փետրվարի 20-ին, 1638 թվականին տարածվեց Էստլյանդիայի դքսության և Շվեդական Լիվոնիայի (Լիֆլյանդիա) վրա։ Համաձայն օրենքի Ռեվել-Նառվա, Ռեվել-Պերնով (Պյառնու)-Ռիգա և այլ հիմնական ճանապարհների յուրաքանչյուր 2-3 մղոնի վրա հերթապահում էր մեկ գրագետ գյուղացի կամ փոստատար, որը պետք է ունենար երկու օգնական։ Լսելով փոստային շեփորի նվագը, նրանք պարտավոր էին, ցանկացած եղանակի և օրվա ժամի, դիմավորել փոստատարին և նամակը վերցնելով շարժվել դեպի հաջորդ փոստային կայան ժամում մեկ մղոն արագությամբ։ Բայց այդ արագությունը բավարար չէր և որոշում կայացվեց ձիավոր փոստ կազմակերպելու մասին։
1639 թվականի օրենքը նախատեսում էր Լիֆլյանդիայում ռազմական ճանապարհ կառուցել, որը կկապեր Ռիգան Դորպատի (այժմ Տարտու) հետ 14 փոստային կայաններով, որտեղ փոխարինող ձիեր կլինեին։ Դորպատից նառվա տանող ճանապարհին հիմնվեցին հինգ, իսկ Դորպատից Ռեվել ճանապարհին երկու կայան։
Փոստային կառավարման նոր փուլը սկսեց 1645 թվականին, երբ փոստով հետաքրքրվեցին առևտրականները։ Այդ թվականին Վիդզեմեի և Պրուսիայի փոստի կառավարիչ Յակոբ Բեկկերը (Jacob Becker) իր միջոցներով Ռիգա-Դորպադ, Ռիգա-Պեռնով և Դորպատ-Վեզենբերգ (այժմ՝ Ռակվերե) ճանապարհների պանդոկները ապահովեց Ձիերով և վարձու ձիավորներով։ Կառավարությունը պարտավորվեց Բեկկերին տարեկան վճարել 550 թալլեր փոստի փոխադրման համար։


== Ծանոթագրություններ ==
Ազդարար (շաբաթաթերթ, Քուվեյթ)

Անվան այլ կիրառումների համար տե՛ս՝ Ազդարար (այլ կիրառումներ)Ազդարար, ազգային, հասարակական-քաղաքական շաբաթաթերթ։ Քուվեյթի հայ երիտասարդաց միության հրատարակություն։ Լույս է տեսնում 1996 թվականից Էլ Քուվեյթում։ Խմբագիր՝ Կարո Մսրլյան։
Լուսաբանում է տեղի հայ համայնքի կյանքը, տպագրում է լուրեր Հայաստանից և Սփյուռքի տարբեր համայնք­ներից, անդրադառնում է միջազգային կարևոր իրադարձություններին։


== Ծանոթագրություններ ==
Անգեղակոթ (այլ կիրառումներ)

Անգեղակոթ անվանումը վերաբերվում է հետևյալ հասկացություններին՝

Անգեղակոթ՝ գյուղ Հայաստանի Հանրապետության Սյունիքի մարզում։
Անգեղակոթի մելիքություն՝ հայկական մելիքություն ներկայիս Սյունիքի մարզում, որը ստեղծվել է 17-ից 19-րդ դարերում։
Անգեղակոթի ժողով՝ հայ մելիքների գաղտնի հավաք, որը տեղի է ունեցել Անգեղակոթ գյուղում 1699 թվականին։
Անգեղակոթի ջրամբար՝ ջրամբար Հայաստանի Հանրապետության Սյունիքի մարզում՝ Որոտան գետի վրա։
Կիպրահայեր (էլեկտրոնային թերթ)

Կիպրահայեր (անգլ.՝ Gibrahayer), էլեկտրոնային թերթ, հիմնադրվել է 1999 թվականի սեպտեմբերից։ Շաբաթական ունի 20.000 բաժանորդներ Կիպրոսից, Հայկական սփյուռքից, Հայաստանից ու Արցախից։ Էլեկտրոնային թերթն ունի շուրջ 300.000 այցելու։ Նյութերը հիմնականում անգլերեն են, սակայն կան հոդվածներ հայերենով, հունարենով, երբեմն՝ թուրքերենով։
Էլեկտրոնային թերթի գլխավոր խմբագիրն է Սիմոն Այնեջյանը։ 2010 թվականի հոկտեմբերին թերթն Ստեփանակերտում արժանացել է Հայաստանի սփյուռքի նախարարության Համահայկական լրատվական կոնֆերանսի «Լավագույն հայկական լրատվամիջոց» մրցանակին։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-01-31 at the Wayback Machine.
Մահվան էկրան

Մահվան էկրան, էկրանապահի ծածկալեզու անվանումը, որը հայտնվում է օպերացիոն համակարգի վթարի ժամանակ։ Երբ էկրանապահը հայտնվում է էկրանին, տվյալ ժամանակ հարկավոր է վերագործարկել համակարգիչը չպահպանված ինֆորմացիան կորցնելով։
Երբեմն օպերացիոն համակարգի միջուկում սկսվում է ներքին ինքնափորձարկում, որը որ չպետք է լինի։ Դա նշանակում է, որ միջուկը կամ դրայվերները աշխատում են վթարային ռեժիմում, և խնդիրը լուծվում է միայն վերաթարմացման միջոցով։ Այն միկրոկոնտրույատորները, որոնք աշխատում են առանց մարդու միջամտության վերաթարմացվում են առանց որևէ հարցման։ Սակայն անհատական համակարգիչները, որպես կանոն ունեն հագեցված մոնիտոր և հնարավորություն են տալիս համեմատաբար անքակտելի անձին (օգտագործող կամ համակարգային ադմինիստրատոր) փոխարինել ապարատի կամ ծրագրային ապահովման մասերը։
Այն սարքերը, որոնց օգտագործողը ծառայել չի կարող (նվագարկիչներ, բջջային հեռախոսներ, խաղային կոնսուլներ․․․) «մահվան  էկրան» կարող է անվանվել այն էրանապահը, որը հայտնվում է սարքի կոտրվելու դեպքում։


== Օպերացիոն համակարգի ոչ ճիշտ աշխատանքի պատճառ ==
Ծրագրային ապահովման լուրջ ձախողումները։ Մասնավորապես, եթե սխալը տեղի է ունենում որևէ դրայվերի մեջ։
Տարբեր մոդելներում տարբեր տեսակի անսարք էկրաններ սովորաբար խոսում են սխալ RAM- ի մասին։
Պրոցեսորի և հիշողության գերտաքացում։
Դրայվերի միջուկի սխալը։
Անհաջող գրված չարամիտ ծրագիր, որը ներթափանցում է զրոյական օղակի պաշտպանությունը։
Սարքի պատահական անհաջողություն, որը տեղի է ունենում, օրինակ, էլեկտրամատակարարման հետ։
Հիմնական հիշողության խափանում, որտեղ տեղակայված է ՕՀ-ն։


== Մահվան էկրանի տեսակներ ==
Կարմիր, Atari Jaguar, Վինդոուզի որոշ տարբերակներում, Վիստա, Վինդոուզ 2008 և Lotus Notes։
Դեղին, ASP.NET։
Կանաչ, առանձին սարքեր, օրինակ TiVo, կամ Վինդոուզ 10։
Կապույտ, Վինդոուզի բոլոր տարբերակներում։
Մանուշակագույն, VMware ESX Server։
Սպիտակ, Apple iOS։
Սև, Windows 3.x, OS/2, XBox 360, Nintendo Wii։
Guru Meditation, Amiga։
Kernel panic, Unix-ի տարբերակներում, այդ թվում նաև Լինուքսում։
Տխուր Մաք, Apple Macintosh։
Մահվան կարմիր մատանի, XBox 360։


== Ծանոթագրություններ ==


== Արտաքին հղումներ ==
[1]
[2]
[3]
[4]
[5]
[6]
Երանուհի

Երանուհի, հայկական իգական անուն։ Առաջացել է հայերեն երանի՝ «երջանիկ» բառից՝ իգական -ուհի մասնիկով։ Այս անվանը համապատասխանում է Երանյակ անձնանունը։ Գործածվում է 15-րդ դարից։ Փաղաքշական ձևերն են Երան, Երանիկ։


== Գործածություններ ==
Երանուհի, քույր Տալիթայի և մորաքույր Վարդան գրակապի, ով Արճեշում 1450 թվականին Հովհաննես քահանային գրել տվեց մի Ավետարան։
Երանուհի, հիշատակված է Թեոդոսիայի ավերակ մի եկեղեցու խաչքարի վրա 1472 թվականին։
Երանուհի, կին Ներսես քահանայի Բաբերդցոյ, ով 1489 թվականին Մովսես աբեղային գրել տվեց մի Հայսմավուրք։
Երանուհի անունը հիշատակված է նաև 1548, 1560 թվականներին։ Կրճատ ձևն է Երան, որը հիշատակված է 1633 թվականին


== Ծանոթագրություններ ==
Լամպկին շրջան (Ջորջիա)

Լամպկին շրջան (անգլ.՝ Lumpkin County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 736 կմ² է, բնակչությունը՝ 21.016 մարդ (2010 թ. տվյալներով)։ Շրջկենտրոնն է Դալոնեգա բնակավայրը։ Կազմավորվել է 1832 թ.։
Էամեցա (գյուղ, Հալինգա շրջան)

Անվան այլ կիրառումների համար տե՛ս՝ ԷամեցաԷամեցա (էստ․՝ Eametsa), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուրբ Հրեշտակապետաց եկեղեցի (Ջգրաշեն)

Անվան այլ կիրառումների համար տե՛ս՝ Սուրբ Հրեշտակապետաց եկեղեցի (այլ կիրառումներ)Սուրբ Հրեշտակապետաց եկեղեցի, Հայ Առաքելական եկեղեցի Նինոծմինդայի շրջանի Ջգրաշեն գյուղում։


== Պատմություն ==
Սուրբ հրեշտակապետաց եկեղեցին հիշատակվում է 1850-ական թվականների վավերագրերում։ Այն ծառայել է 1829-1830-ական թվականներին Կարնո գավառի մի քանի գյուղերից փոխադրված հայ ընտանիքներին։ Երկար տարիներ գտնվել է կիսաքանդ վիճակում։ Եկեղեցին վերանորոգվել է 2012 թվականին բարերար Արսեն Քսպոյանի կողմից։ Վերանորոգված եկեղեցին օծվել է 2012 թվականի նոյեմբերի 11-ին Հայ առաքելական ուղղափառ սուրբ եկեղեցու վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի և Սամցխե-Ջավախքի թեմի ընդհանուր առաջնորդական փոխանորդ Տեր Բաբգէն աբեղա Սալբիյանի կողմից։


== Ծանոթագրություններ ==
Ասյա Ահաթ

Ասյա Ահաթ (անգլ.՝ Assia Ahhatt, իսկական անունը՝ Ինեսա Դանիլովա, հունիսի 3, 1965(1965-06-03), Կիև, Ուկրաինական ԽՍՀ, ԽՍՀՄ), ուկրաինացի երգիչ, ջութակահար և երաժիշտ


== Կենսագրություն ==
Ծնվել է 1965 թվականի հունիսի 3-ին Ուկրանիայի մայրաքաղաք՝ Կիևում։ Հայրը գիտաշխատող է, մայրը՝ ինժեներ։ Ասյայի դաստիարակությամբ զբաղվել են տոհմիկ մանկավարժներ տատն ու պապը։
Նա սկսել է նվագել դեռ մանկուց՝ 5 տարեկանից։ Կիևի Ազգային երաժշտական ակադեմիան ավարտելուց հետո վերապատրաստվել է Ֆրանսիայում՝ Նիսի երաժշտական ակադեմիայում և ելույթ է ունեցել Գերմանիայում, Ֆրանսիայում, Իտալիայում և այլ եվրոպական երկրներում՝ նվագելով դասական ջութակ։ Որպես Ուկրաինայի ազգային ֆիլհարմոնիկ նվագախմբի մենակատար և Capris Plus լարային քառյակի առաջին ջութակ՝ ամեն տարի հանդես է եկել համերգներով և շրջագայել ամբողջ Եվրոպայով։
1999 թվականին նա ձայնագրել է իր առաջին աշխատանքը փոփ երաժշտության ոճում, որից հետո ստեղծեց իր դեբյուտային ալբոմը, որը կոչվում էր՝ «Homo Novus», և հենց այստեղ էր, որ Ասյան համատեղեց ակուստիկ և էլեկտրոնային ջութակների նվագը։
2000 թվականին կատարեց ազգային շրջագայություն՝ «Homo Novus» ալբոմին ճանաչում հաղորդելու համար։ Նույն թվականին Լեհաստանում EMI records-ը երգչի հետ կնքեցին պայմանագիր։ Հետագայում այն նույն պայմանագրի համաձայն ձայնագրել է «Ուր ես հիմա» երգը։ Նույն տարում նա մասնակցում է Վարշավայի «8 լավագույն ջութակահարները» երաժշտական փառատոնին։
2002 թվականին Ասսիան սկսում է իր երգչախմբի կարիերան, պայմանագիր է կնքում Universal Universal Records-ի հետ և թողարկում է «To You, Anais» ալբոմը։ 2003 թվականին երգչուհին հրապարակեց «Շոկոլադ» ալբոմը, որտեղ երգերը հնչում են ռուսերեն, լեհերեն և ֆրանսերեն։ Ասիան գրում է «Երազները» երգը, որը հորինել է իր ստեղծած գեղարվեստական լեզվով։ Այս երգի մի մասը հնչում է երգչուհու 2005 թվականին թողարկած նոր «Հոգին հիվանդ է» ալբոմում։ Նույն թվականին Ասիա Ախատը ստեղծում է «69» խումբը, որտեղ նա հանդես է գալիս որպես՝ երաժշտական պրոդյուսեր և համահեղինակԱսիան բազմիցս նվագել է Ուկրաինայի օրհներգը՝ աշխարհահռչակ բռնցքամարտիկ Վիտալի Կլիչկոյի ելույթներից առաջ։
2006 թվականին թողարկվեց՝ «Տաք համբույր» ալբոմը «69» խմբի հետ համատեղ, ինչպես նաև «Ես սիրում եմ» ալբոմը, որը գրված է Լաունջ երաժշտության ոճով։ 2007 թվականին թողարկվել է «Ես լավագույնն եմ» ալբոմը։ 2010 թվականին «69» խմբի հետ համատեղ թողարկվեց «Հրեշտակները չեն ծխում» ալբոմը։
Հերթական անգամ մասնակցում է տարբեր փառատոնների և հեռուստատեսային նախագծերի։
Ասիա Ախատը մասնակցում է բրենդային հագուստի ապրանքանիշերի գովազդին։ 2011 թվականին L'Officiel բրենդը Ասիային անվանեց «ոճի պատկերակ»։
Երգչուհին բազմաթիվ բարեգործական համերգներ է տալիս Ուկրաինայում մանկատներին օգնելու նպատակով։


== Սկավառակագրություն ==
1999 — «Homo Novus»
2002 — «To You, Anais»
2003 — «Շոկոլադ»
2005 — «Հոգին հիվանդ է»
2006 — «Տաք համբույր» «69» խմբի հետ համատեղ
2006 — «I like it…»
2007 — «Ես լավագույնն եմ»
2010 — «Հրեշտակները չեն ծխում» «69» խմբի հետ համատեղ


== Ֆիլմագրություն ==
2010 — Ամանորյա զուգընկերներ


== Ծանոթագրություններ ==


== Արտաքին հղումներ ==
Ասիա Ախատի պաշտոնական կայքը
Seize the Day Entertaining Archived 2015-04-02 at the Wayback Machine.
Ասիա Ախատի պաշտոնական էջը՝ Ֆեյսբուքում
Ասիա Ախատի Յութուբյան ալիքը
Ասիա Ախատի բլոգը՝ Թվիթերում
Ասիա Ախատը՝ Իստագրամում
Հայ-ուրուգվայական հարաբերություններ

Հայ-ուրուգվայական հարաբերությունները միջազգային հարաբերություններն են Հայաստանի և Ուրուգվայի միջև։
Պետությունների միջև դիվանագիտական հարաբերությունները հաստատվել են 1992 թվականին։ Հայաստանը հավատարմագրել է դեսպանին Արգենտինայի մայրաքաղաք Բուենոս Այրեսում, իսկ Ուրուգվայը ունի հավատարմագրված դեսպանություն Ռուսաստանի Դաշնության Մոսկվա քաղաքում։ Սակայն Երևանում գործում է Ուրուգվայի պատվո հյուպատոսություն, իսկ Մոնտեվիդեոյում` Հայաստանի։
Երկու երկրներն էլ համարվում են Միավորված ազգերի կազմակերպության և Առևտրի համաշխարհային կազմակերպության լիիրավ անդամներ։


== Մշակույթ և համայնքներ ==

Հայերն Ուրուգվայում սկսել են հաստատվել 19-րդ դարից։ 1835 թվականին հիշվում է առաջին ներգաղթողը Խուան Ակուստին Աքսարյանը։
2003 թվականին ուրագվահայության թիվը մոտ 15 հազար է։ Հայերի հիմնական մասը գբաղվում է մանր առևտրով և արհեստներով։
Կան մի քանի խոշոր ձեռնարկատերեր (կոշիկի գործարանատերեր, մեծաքանակ առևտրով գբաղվողներ և այլն), որակյալ մասնագետներ (իրավաբաններ, բժիշկներ, հաշվապահներ, ճարտարագետներ), պետական ծառայողներ (1960-ական թվականներին երեք հայեր եղել են Մոնտեվիդեոյի քաղաքային խորհրդի, երկուսը երկրի դատական իշխանության անդամ), ինչպես նաև մշակույթի գործիչներ։
1939 թվականին Ուրուգվայում հիմնադրվել է Հայկական Բարեգործական Ընդհանուր Միությունը։
Ուրուգվայն առաջին երկիրն է, որը 1965 թվականին պաշտոնապես ճանաչել է Թուրքիայում հայերի ցեղասպանության փաստը՝ ապրիլի 24-ը հայտարարելով «Հայ նահատակների հիշատակի օր»։
1971 թվականին Մոնտեվիդեոյի կենտրոնական հրապարակներից մեկը, որտեղ կանգնեցված է Մեծ եղեռնի զոհերին նվիրված հուշարձան-կոթող, կոչվել է «Արմենիա», իսկ 1972 թվականին ծովեզրյա մի պողոտա՝ Ռամբլա-Արմենիա։ «Արմենիա» անունը կրող հրապարակ կա նաև Պիրիապոլիս ծովեզրյա քաղաքում։
1987 թվականին Ուրուգվայի կառավարաթյունը սոցիալ-դեմոկրատ հնչակյան կուսակցության հիմնադրման 100-ամյա հոբելյանի առթիվ թողարկել է հատուկ փոստային դրոշմանիշ։
Ակտիվ է նաև Ուրուգվայի հայ համայնքի հասարակական-քաղաքական և մշակութային կյանքը։


== Ծանոթագրություններ ==


== Արտաքին հղումներ ==
(877) Վալկիրե

Անվան այլ կիրառումների համար տե՛ս՝ Վալկիրիա (այլ կիրառումներ)(877) Վալկիրե (անգլ.՝ Walkure), աստերոիդ աստերոիդների հիմնական գոտում։ Հայտնաբերվել է 1915 թվականի սեպտեմբերի 13-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,487462 ա. մ., առավելագույնը մոտենում է 2,0917 ա. մ. հեռավորության վրա և հեռանում 2,8832 ա. մ., իսկ Երկրի ուղեծրին Վալկիրե աստերոիդը նվազագույնը մոտենում է 1,1023 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1432,96 երկրային օրվա ընթացքում, իր ուղեծրով շարժվելով միջինում 0,251229 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,26° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(877) Վալկիրե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եվդոկիա (ֆիլմ)

«Եվդոկիա» (հուն․՝ Ευδοκία), հույն ռեժիսոր Ալեքսանդր Դամյանոսի դրամատիկական ֆիլմը, որը նկարահանվել է 1971 թվականին։ Համարվում է հունական կինոարվեստի մարգարիտներից մեկը։
Ֆիլմի գործողությունների զարգացումներն ուղեկցվում են ավանդական հունական պարերով և երաժշտությամբ։ 1986 թվականին «Եվդոկիան» Հունաստանի կինոգետների ասոցացիայի կողմից ճանաչվել է, որպես բոլոր ժամանակների լավագույն հունական ֆիլմ։


== Սյուժե ==
Ֆիլմի հիմնական հերոսներն են սերժանտ Յորղոսը և մարմնավաճառ Եվդոկիան։ Եվդոկիան հույն սպայի հետ ամուսնացել է կարճատև և կրքոտ սիրավեպի համար։ Շուտով միջավայրի ազդեցությունը փորձություններ է առաջացնում զույգի հարաբերություններում։ Արդյունքում Յորղոսը փախուստի ապարդյուն փորձ է կատարում։
Դրանից հետո Յորղոսը որոշում է Եվդոկիայի հետ հեռանալ և գնալ քաղաքից շատ հեռու։ Այնտեղ նրանք անցկացնում են հիանալի օրեր՝ պայծառ արևի շողերի և բնության գրկում։ Յորղոսը սիրահարված էր Եվդոկիային և հանուն նրա շատ զոհողությունների էր գնացել։ Ի վերջո սպան նկատում է, որ իր սիրած կինը ամեն կերպ փորձում է վանել իրեն և ընկնում է ծանր ապրումների մեջ։
Շուտով պարզ է դառնում այն, որ երկու տարբեր մարդկանց մտածողության նմանությունը կարող է նրանց միավորման պատճառ դառնալ։ Նրանք երկուսն էլ ըստ երևույթի ցանկանում էին պայքարել երկրում տիրող կարգերի դեմ, սակայն գիտակցում էին, որ դա հնարավոր չէ։
Ֆիլմի գլխավոր հերոսների հարաբերությունների լարվածությունը և դեպքերի ու իրադարձությունների արագ զարգացումը այն դարձնում է հունական կինոարվեստի լավագույն ստեղծագործություններից մեկը։


== Ծանոթագրություններ ==
Բուխդորֆ

Բուխդորֆ  (գերմ.՝ Buchdorf), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 1627 մարդ է (2010 թվականի դեկտեմբերի 31–ի տվյալներով)։ Զբաղեցնում է 16,80 կմ² տարածք։ Պաշտոնական կոդ՝ 09 7 79 126։


== Ծանոթագրություններ ==


== Արտաքին հղումներ ==
Պաշտոնական կայք
Տոռե դի Սանտա Մարիա

Տոռե դի Սանտա Մարիա (իտալերեն՝ Torre di Santa Maria), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը ըստ 2008 թվականի մարդահամարի տվյալերի կազմում է 891 մարդ, բնակչության խտությունը կազմում է 20 մարդ/կմ²։ Զբաղեցնում է 45 կմ² մակերես։ Փոստային ինդեքս՝ 23020, հեռախոսային կոդ՝ 0342:


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսային կոդ՝ 0342 558300
Էլեկտրոնային փոստ՝ info@comune.torredisantamaria.so.it
Պաշտոնական կայք՝ http://www.comune.torredisantamaria.so.it/hh/index.php


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Էդուարդ Զորիկյան

Էդուարդ Զորիկյան (հունվարի 2, 1961(1961-01-02), Երևան, Հայկական ԽՍՀ, ԽՍՀՄ), հայ բանաստեղծ, երգահան, սցենարիստ, բեմադրիչ։


== Կենսագրություն ==
Ծնվել է 1961 թվականի հունիսի 2-ին Երևանում, Հայկական ԽՍՀ։
1968-1978 թվականներին սովորել է Ա. Ս. Պուշկինի անվան ռուսական միջնակարգ դպրոցում։
1979-1984 թվականներին սովորել է Երևանի պետական համալասարանի երկրաբանական ֆակուլտետի երկրաֆիզիկայի բաժնում։ 
1984-1989 թվականներին աշխատել է Երևանի Քանաքեռի երկրաբանաերկրաֆիզիկական արշավախմբում, այնուհետ զբաղվել է զուտ ստեղծագործական աշխատանքով՝ թատրոններում, հեռուստատեսությունում, ռադիոյում։


=== Ստեղծագործություն ===
Զորիկյանն ավելի քան 300 երգերի և բանաստեղծությունների հեղինակ է։
Գրել է առաջին հայկական ռոք օպերայի՝ «Խայտաբղետ այս աշխարհում» լիբրետոն և երաժշտությունը։


== Ընտանիք ==
Ամուսնացած է։ Ունի երկու երեխա՝ Հայկ Զորիկյան (1983 թ.) և Սիրարփի Զորիկյան (1994 թ.)։


== Ծանոթագրություններ ==
Հայրենիքից հեռու

«Հայրենիքից հեռու» (ռուս.՝ «Вдали от Родины»), խորհրդային հերոսական-գեղարվեստական ​​ֆիլմ, որը նկարահանվել է Յուրի Դոլդ-Միխայլիկի «Եվ մեկ մարտիկ դաշտում» (ռուս.՝ «И один в поле воин») վեպի հիման վրա։


== Սյուժեն ==
Խորհրդային հետախույզ լեյտենանտ Գոնչարենկոն՝ բարոն Հենրիխ ֆոն Գոլդրինգի անվան տակ, ուղարկվում է գերմանական խորը թիկունք՝ որպես առաջադրանք  ունենալով պարզել, թե որտեղ է գտնվում գաղտնի ստորգետնյա գործարանը, որն արտադրում է նոր զինատեսակներ։ Քաջ հետախույզին հաջողվում է ոչ միայն ստանալ բոլոր անհրաժեշտ տեղեկությունները, այլև կապ հաստատել ընդհատակայինների հետ և օգնել փախչել ֆաշիստների կողմից ձերբակալված հայտնի կոնստրուկտոր Էդվարդ Շտրոնգին։


== Դերերում ==
Վադիմ Մեդվեդև – Հենրիխ ֆոն Գոլդրինգ, նույն ինքը՝  լեյտենանտ Գոնչարենկո
Զինաիդա Կիրիենկո – Մոնիկա Տարվալ
Օլգա Վիկլանդ – Մադամ Տարվալ, հյուրանոցի տիրուհի, Մոնիկայի մայրը
Վսևոլոդ Ակսյոնով – Վիլլի Բերտգոլդ
Միխայիլ Կոզակով – հաուպտման Զաուգել (լուսագրերում՝ Մ. Կազակով)
Ագնիա Ելեկոևա – Լյուդվինա Դեկոկ
Բորիս Դմոխովսկի -մայոր Կուբիս
Մարիա Կապնիստ – Մադամ Դյուվալ
Միխայիլ Բելոուսով – Էդվարդ Շտրոնգ, զենքի կոնստրուկտոր
Վլադիմիր Եմելյանով – բենզալցակայանի աշխատող
Անատոլի Ռեշետնիկով – Մարտին
Վիկտոր Մյագկի – Կարլ Էվերս
Սերգեյ Պետրով – Գարտներ
Ժան Մելնիկով – Կուրտ, գերմանացի զինվոր
Էմմա Սիդորովա – Լորա
Եվգենի Բալի – սադրիչ
Գեորգի Կոզակովսկի – Լեմկե
Վյաչեսլավ Բոլեսլավսկի
Ալեքսանդր Գումբուրգ
Եվգենյա Օպալովա
Սերգեյ Շեմետիլո
Վլադիմիր Բիբիկով
Զ. Բրիլ


== Նկարահանող խումբ ==
Բեմադրող ռեժիսոր՝ Ալեքսեյ Շվաչկո
Սցենարի հեղինակ՝ Յուրի Դոլդ-Միխայլիկ
Բեմադրող օպերատոր՝ Միխայիլ Չերնիխ
Բեմադրող նկարիչ՝ Վուլֆ Ագրանով
Հնչյունային ռեժիսոր՝ Արիադնա Ֆեդորենկո
Կոմպոզիտոր՝ Իգոր Շամո


== Տեխնիկական տվյալներ ==
Սև սպիտակ, հնչուն
2400 մետր
87 րոպե
Պրեմիերան՝ 17 հունիսի, 1960 (ԽՍՀՄ)Եղել է վարձույթի առաջատար 1960 թվականին. վաճառվել է 42 մլն տոմս։


== Ծանոթագրություններ ==


== Արտաքին հղումներ ==
«Հայրենիքից հեռու» ֆիլմը «Оружие кино» կայքում
Նացիստական համակենտրոնացման ճամբարներ

Նացիստական Գերմանիայում գործում էին համակենտրոնացման ճամբարներ (գերմ.՝ Konzentrationslager, KL կամ KZ) Երկրորդ համաշխարհային պատերազմի ընթացքում վերահսկվող գրեթե ամբողջ տարածքում։ Առաջին նացիստական ճամբարները ձևավորվել են Գերմանիայում 1933 թվականի մատին Ադոլֆ Հիտլերի կանցլեր դառնալուց անմիջապես հետո և նրա Նացիստական կուսակցությանը տրվեց վերահսկողություն ոստիկանության նկատմամբ Ռայխի ներքին գործերի նախարար Վիլհելմ Ֆրիկի և Պրուսիայի գործող ներքին գործերի նախարար Հերման Գյորինգի կողմից։ Ճամբարներն օգտագործվեցին ահաբեկելու քաղաքական հակառակորդներին, որտեղ սկբնական շրջանում պահվում էին մոտ 45,000 բանտարկյալներ։ 1933-1939 թվականներին մինչև պատերազմի սկիզբը բանտարկյալների թվին էին պատկանում կոմունիստները և սոցիալիստները, սոցիալ դեմոկրատները, գնչուները, Եհովայի վկաները, հոմոսեքսուալիստները և այլն։
Հայնրիխ Հիմլերի ՍՍ կազմակերպությունը բացարձակ վերահսկողություն ձեռք բերեց ոստիկանության և համակենտրոնացման ճամբարների վրա Գերմանիայում 1934-1935 թվականներին։ Համակենտրոնացման ճամբարների դերը ընդլայնվեց, այսպես կոչված «անցանկալիներ»-ին պահելու համար, ինչպիսիք էին հրեաները, գնչուներ/սինտիները, սերբերը, Խորհրդային ռազմագերիները, լեհերը, հաշմանդամները և հոգևորականները։ Ճամբարներում պահվողների թիվը 7․500-ից դարձավ 21,000 պատերազմի սկզբին և առավելագույնին հասավ 1945 թվականի հունվարին մոտ 715,000։


== Ծանոթագրություններ ==
Օզյորնոե (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ ՕզյորնոեՕզյորնոե (ուկրաիներեն՝ Озерне), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1746 թվականին։
2001 թվականի տվյալներով Օզյորնոե գյուղում բնակվում էր 20 մարդ։ Բնակավայրը զբաղեցնում է 0,214 կմ² տարածք։ Բնակչության խտությունը կազմում էր 93,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զաբորոզնովցի

Զաբորոզնովցի (ուկրաիներեն՝ Заборознівці), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Զաբորոզնովցի գյուղում բնակվում էր 386 մարդ։ Բնակավայրը զբաղեցնում է 1,68 կմ² տարածք։ Բնակչության խտությունը կազմում էր 229,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարտ (ամսագիր)

Անվան այլ կիրառումների համար տե՛ս՝ Մարտ (այլ կիրառումներ)«Մարտ», քաղաքական ամսաթերթ։ Վերակազմյալ հնչակյան կուսակցության պաշտոնական հրատարակություն։ Լույս է տեսել 1897-1901 թվականներին, Լոնդոնում։ Խմբագիր՝ Ա. Արփիարյան։ Նպատակն էր միավորել արևմտահայ ազգային–ազատագրական շարժման ուժերը։ Հրատարակել է 1894-1896 թվականների հայկական ջարդերին և ինքնապաշտպանական կռիվներին վերաբերող նյութեր, քննադատել եվրոպական տերությունների դիրքորոշումը հայկական հարցի նկատմամբ, անդրադարձել հայ–ռուսական քաղաքական հարաբերություններին։ Լուսաբանել է Կ. Պոլսի հայ ազգային և կրոնական մարմինների գործունեությունը, արևմտահայության ինքնորոշման հարցում երիտթուրքերի գրաված բացասական դիրքը։
Վալդիվիայի միջազգային կինոփառատոն

Վալդիվիայի միջազգային կինոփառատոն (իսպ.՝ Festival Internacional de Cine de Valdivia (FICV o FICVALDIVIA)), միջազգային կինոցուցահանդես, մրցույթ, որն ամեն տարի տեղի է ունենում Չիլիի Լոս Ռիոս տարածաշրջանի Վալդիվիա քաղաքում։


== Պատմություն ==
Փառատոնը սկսվել է 1993 թվականին՝ տոնելու Չիլիի Հարավային համալսարանի Սինե ակումբի ( Cine Club) 30-ամյա հոբելյանը։ Հաջորդ տարի կինոփառատոնին ավելացավ նաև «Valdivia Cine & Video» մրցույթը։ Այդ միջոցառումը կարևոր ուղենիշ դարձավ Հարավային Չիլիի մշակութային գործունեության համար։ Փառատոնի վաղ տարբերակները անդրադառնում էին բնապահպանական խնդիրներին, և ստեղծվեց բնորոշ հաղթանշանային
մրցանակը՝ Պուդուն (Pudú: պուդուն Հարավային Չիլիին բնորոշ եղջերուի փոքր տեսակ է)։ 2001 թվականին մեկնարկեց խաղարկային ֆիլմերի մրցույթ-փառատոնը, որը Չիլիում  դարձավ  կարևորագույն ֆիլմ-իրադարձություն։


== Մրցանակներ ==
I. - Միջազգային լիամետրաժ ֆիլմեր

Լավագույն խաղարկային ֆիլմ
Ժյուրիի հատուկ մրցանակ
Ժյուրիի հատուկ հիշատակում մրցանակII. - Չիլիի Խաղարկային ֆիլմեր

Լավագույն խաղարկային ֆիլմ
Ժյուրիի հատուկ մրցանակIII. - Միջազգային կարճամետրաժ ֆիլմեր

Լավագույն կարճամետրաժ ֆիլմի մրցանակIV. - Ֆիլմ-դպրոցներ

Լավագույն կարճամետրաժ ֆիլմի մրցանակ


== Անվանակարգեր ==
I. - Լիամետրաժ միջազգային ֆիլմեր. Չիլիական և օտարալեզու ֆիլմեր, առնվազն 60 րոպե տևողությամբ, գեղարվեստական կամ վավերագրական։ Այն ֆիլմերը, որոնք այս անվանակարգում նախկինում ցուցադրվել են Չիլիում ցանկացած իրավիճակում, չեն ընդունվում։
II. - Լիամետրաժ չիլիական ֆիլմեր. միայն չիլիական արտադրության ֆիլմեր, առնվազն 60 րոպե տևողությամբ, գեղարվեստական կամ վավերագրական։  Այն ֆիլմերը, որոնք այս անվանակարգում նախկինում ցուցադրվել են Չիլիում ցանկացած իրավիճակում, չեն ընդունվում։
Մուտքի ձևաչափը երկու անվանակարգերի համար է։ Թիմը կորոշի, թե որ չիլիական ֆիլմերը կընտրվեն յուրաքանչյուր մրցույթի համար։
III. - Լատինամերիկյան կարճամետրաժ ֆիլմեր, ընդունվում են խաղարկային, վավերագրական, փորձարարական և / կամ անիմացիոն կարճամետրաժ ֆիլմեր, ցանկացած ձևաչափով. ֆիլմերը պետք է լինեն ոչ ավելի, քան 30 րոպե տևողությամբ, չիլիական և լատինամերիկյան ֆիլմեր։
IV. - Ֆիլմ-դպրոցների կարճամետրաժ ֆիլմերի մրցույթ. ընդունվում են խաղարկային, վավերագրական, փորձարարական և / կամ անիմացիոն կարճամետրաժ ֆիլմեր՝ ստեղծված տեսալսողական կամ ֆիլմերի բաժնի ուսանողների կողմից (բակալավրիատ կամ ասպիրանտներ), ֆիլմերը կարող են լինել ցանկացած ձևաչափով և պետք է լինեն ոչ ավելի, քան 30 րոպե տևողությամբ։ ֆիլմերը պետք է լինեն չիլիական ընկերությունների կողմից կամ լատինամերիկյան ռեժիսորների աշխատանքներ։
Միջազգային պաշտոնական ընտրությանն ու Չիլիի պաշտոնական ընտրությանը մասնակցող խաղարկային ֆիլմերը եթե այլ լեզվով են, պետք է ունենան անգլերեն ենթագրեր։
Լատինական Ամերիկայի կարճամետրաժ ֆիլմերի ընտրության կարճամետրաժ իսպաներեն ֆիլմերը պետք է ներկայացնեն ցուցադրության պատճենը  անգլերեն ենթագրերով։ Այն կարժամետրաժ ֆիլմերը, որոնք իսպաներեն չեն, պետք է ունենան իսպաներեն ենթագրեր։


== Ծանոթագրություններ ==


== Արտաքին հղումներ ==
Պաշտոնական կայք
Sitio oficial del Centro Cultural de Promoción Cinematográfica de Valdivia
Օսնաչի (գյուղ, Կոզելշչինայի շրջան)

Օսնաչի (ուկրաիներեն՝ Осначі), գյուղ Ուկրաինայի Պոլտավայի մարզի Կոզելշչինայի շրջանում։
1982 թվականի տվյալներով Օսնաչի գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաֆետ Զեց

Սաֆետ Զեց (բոսնիերեն՝ Safet Zec, դեկտեմբերի 5, 1943(1943-12-05), Ռոգատիցա, Սերբական Հանրապետություն, Բոսնիա և Հերցեգովինա), բոսնիացի նկարիչ, գրաֆիկ-դիզայներ։


== Կենսագրություն ==
Սաֆետ Զեցը բոսնիացի ծնողների զավակ է։ Ծնվել է Ռոգատիցա քաղաքում (ներկայումս՝ Սերբական Հանրապետությունում)։ 1964 թվականին ավարտել է Սարաևոյի կիրառական արվեստների դպրոցը, 1969-ին՝ Բելգրադի գեղարվեստի համալսարանը, 1972-ին՝ այդ նույն համալսարանի ասպիրանտուրան։
1970-ական թվականներին դարձել է բանաստեղծական ռեալիզմ ուղղության խոշոր ներկայացուցիչներից մեկը։ 1990-ականների սկզբներին արդեն Հարավսլավիայի Սոցիալիստական Դաշնային Հանրապետության ամենահամբավավոր նկարիչներից մեկն էր։ 1990-ին ընտանիքով Բելգրադից տեղափոխվել է Սարաևո, 1992-ին բոսնիական պատերազմի պատճառով լքել է Սարաևոն ու մեկնել իտալական Ուդինե։
Սաֆետ Զեցն արդեն իսկ 70-ից ավել անհատական ցուցահանդես է ունեցել Բոսնիա և Հերցեգովինայում և աշխարհի տարբեր քաղաքներում։ Նա արժանացել է ավելի քան քսան մրցանակի, իր ստեղծագործություններով լայն ճանաչում ու համբավ ձեռք բերել։ 2007 թվականին պարգևատրվել է Ֆրանսիայի Արվեստների շքանշանով։ Նրա աշխատանքներից տեղ են գտել միջազգային պատկերասրահներում, անհատական հավաքածուներում։
Ներկայումս ապրում ու ստեղծագործում է Վենետիկում, Սարաևոյում, Փարիզում, Պոչիտելում։


== Աշխատանքներ ==
Քրոջս սենյակը
Բակարևիչի օթյակը
Ընդարձակ սենյակ
Շենքեր ու տերևներ
Լուսամուտներ
Բիստրիկյան տունը, որն այլևս չկա
«Սրեբրենիցա» նկարաշարը


== Ծանոթագրություններ ==


== Արտաքին հղումներ ==
Safet Zec
Ջո Բայդենի երդմնակալության արարողություն

ԱՄՆ 46-րդ նախագահ Ջո Բայդենի երդմնակալության արարողությունը տեղի է ունեցել 2021 թվականի հունվարի 20-ին։ Միաժամանակ երդում է տրվել փոխնախագահ Քամալա Հարիսը։ Առաջին անգամ ԱՄՆ նախագահի պաշտոնը ստանձնելու արարողությունը տեղի է ունեցել աշխարհում շարունակվող COVID-19 պանդեմիայի ֆոնին։
Երդմնակալության արարողությանը ներկա չի եղել իր լիազորություններն ավարտած նախագահ Դոնալդ Թրամփը։ Սա առաջին նման դեպքն է 1869 թվականից ի վեր, երբ իր լիազորություններն ավարտած նախագահ Էնդրյու Ջոնսոնը հրաժարվել է ներկա գտնվել իր հետնորդի՝ Ուլիս Գրանթի երդմնակալության արարողությանը։
Կորոնավիրուսի համաճարակի կապակցությամբ երդմնակալության օրը չեղյալ են հայտարարվել կամ սահմանափակվել են զանգվածային միջոցառումները։ Նախկինում երդմնակալության արարողությանը կարող էր մասնակցել մինչև 200 հազար մարդ, բայց այս անգամ ազատ մուտք է գործել միայն հազար մարդ։ Երդմնակալության արարողությանը ներկա են եղել նախկին նախագահներ Բարաք Օբաման և Ջորջ Բուշ կրտսերը կնոջ՝ Բիլ Քլինթոնի հետ։ Ընդհանուր առմամբ, բեմում նրանց հետ նստած էր մոտ 200 մարդ՝ պահպանելով սոցիալական հեռավորությունը։ Նրանք բոլորը նախապես հանձնել են կորոնավիրուսի թեստեր։
Կապիտոլիումի գրոհից հետո հեռացող նախագահի կողմնակիցների կողմից երդմնակալության ժամանակ ձեռնարկվել են անվտանգության աննախադեպ միջոցառումներ. ազգային գվարդիայի 25 հազար զինվոր է բերվել Վաշինգտոն, Կապիտոլիումի շենքը շրջափակվել է փշալարերով, փողոցներում բարիկադներ են կառուցվել։


== Հանդիսավոր միջոցառումներ ==
Լեդի Գագան երգել է ԱՄՆ օրհներգի առաջին երկտողը, այնուհետև Ջենիֆեր Լոպեսը երգել է Վուդի Գաթրիի «This Land is Your Land» երգը։

Ջո Բայդենը երդվել է կաշվե հաստ կազմով Աստվածաշնչի վրա, որը 1893 թվականից պահվում էր նրա ընտանիքում։


=== Երդմնակալության խոսք ===
Բայդենը 21 րոպեանոց ելույթ է ունեցել, որում ամերիկացիներին միասնության կոչ է արել։ Նա կառուցվածքավորված ելույթ է ունեցել երկու հաղթանակների և հանուն ապագայի միասնության կոչի հիման վրա։ Ամերիկյան The New York Times պարբերականը ելույթը որակել է որպես Թրամփի երդմնակալության ելույթի «ուղղակի հերքում», քանի որ Բայդենը կոչ է արել վերջ դնել «ոչ քաղաքացիական պատերազմին»։


== Ծանոթագրություններ ==


== Արտաքին հղումներ ==
Joint Congressional Committee on Inaugural Ceremonies
Trump White House Archives — Briefings and Statements
Trump White House Archives — Remarks
Գորիցիա (գավառ)

Անվան այլ կիրառումների համար տե՛ս՝ Գորիցիա (այլ կիրառումներ)Գորիցիա (իտալերեն՝ Provincia di Gorizia), գավառ Իտալիայում։ Մտնում է Ֆրիուլի Վենետիկ Ջուլիա մարզի կազմի մեջ։
Բնակչությունը՝ 136 183, բնակչության խտություն՝ 292 մարդ/կմ²։ Զբաղեցնում է 466 կմ² տարածք։
Մարիան ու ես

«Մարիան ու ես» (իսպ.՝ María y yo), Միգելյա Գայարդոյի գրաֆիկական վեպը, որը հրատարակվել է 2007 թվականին։ Նրա աղջկա անունն է Մարիա Գայարդո, ում մասին պատմվում է, նույնպես նշված է գրքի շապիկի վրա որպես համահեղինակ։


== Սյուժե ==
Կոմիքսը պատմում է արձակուրդների մասին, որն անցկացրել է Միգելյա Գայարդոն աղջկա՝ Մարիայի հետ Գրան-Կանարիում։ Մարիան ունի աուտիզմ, իսկ Գայարդոն պատմում է այն մասին, թե ինչպես է կյանքը նման մարդու կողքին։


== Ոճ ==
Ինչպես պնդում էր հեղինակը՝ նրան ոգեշնչել են «The ride together» Պաուլ Կարասիկը և Ջուդի Կարասիկը և «Իմ անուն է Յուլիա» գիրքը։


== Գնահատականներ և մրցանակաբաշխություններ ==
«Մարիան ու ես» գիրքը 2008 թվականին ստացել է Կատալոնյան ազգային առաջին մրցանակը կոմիքսի համար և եղել է Իսպանիայի ազգային մրցանակաբաշխության ֆինալիստը (պարտվել է «Կնճիռներ» պատմվածքին)։ Գայարդոն ինքն է մասնակցել աշխատանքի առաջխաղացմանը 2009 թվականի մայիսին, որը կոմիքսի ձևով գտավ արտացոլում Պակո Ռոկի հետ միասնական «Emotional World Tour» աշխատանքում։
Մադրիդի Կոմպլուտենսե համալսարանի հոգեբանության ֆակուլտետը գնել է ստեղծագործության մեծ թվաքանակով օրինակներ, ճանաչելով աուտիզմի ուսումնասիրման համար դրա կարևորությունը։
2010 թվականին թողարկվել է կոմիքսի հիման վրա նկարահանված նույնանուն վավերագրական ֆիլմը։


== Ծանոթագրություններ ==
Չաթալլի

Չաթալլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Marija Magdalena

«Marija Magdalena» (Մարիա Մագդալենա), խորվաթացի երգչուհի Դորիս Դրագովիչի երգն է, որով ներկայացրել է Խորվաթիան Եվրատեսիլ 1999 երգի մրցույթում։
Երգը Եվրատեսիլում Դորիս Դրագովիչը կատարել է 4-րդ համարի ներքո և քվեարկության արդյունքում նա ստացել է 118 միավոր՝ զբաղեցրել է 4-րդ հորիզոնականը։
Մրցույթում Դորիս Դրագովիչի ելույթից հետո պարզ է դառնում որ նա իր երգը կատարել է ոչ կենդանի հնչողությամբ՝ ինչը խախտում է մրցույթի կանոնները և ԵՀՄ-ի որոշմամբ Խորվաթիան կորցնում է իր ստացած ձայների 33%-ը։


== Տես նաև ==
Եվրատեսիլ 1999 երգի մրցույթ
Խորվաթիան Եվրատեսիլ երգի մրցույթում
Գարագուշ (լեռ)

Գարագուշ, լեռ Ադրբեջանի Օրդուբադի շրջանում, պատմական Տևի (այժմ՝ Թիվի) գյուղից 5 կմ արևելք, Գիլանչայ գետի աջ կողմում։ Թեքադիր լանջերով ու մանր ձորակներով խազատված, բավականին բուսածածկ այս լեոը ծովի մակարդակից ունի 2147 մ բարձրություն։ Լեռան լանջերի ժայռերի և քարակարկառների վրա կան մ.թ.ա. III-I հազարամյակների մի շարք ժայռապատկերներ։


== Ծանոթագրություններ ==
Ռևեն

Ռևեն (ֆր.՝ Revin), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 7462 մարդ, բնակչության խտությունը` 194.22 մարդ/կմ²։ Բնակավայրը զբաղեցնում է 38.42 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 115 կմ հյուսիս, Շառլվիլ Մեզիեր քաղաքից 19 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4467 աշխատունակ (15-64 տարեկան) բնակիչ, որոնցից ակտիվ էին 2898-ը, իսկ ոչ ակտիվները` 1569։ Ակտիվության ցուցանիշը կազմում է 64,9 %։ 2898 աշխատունակ մարդկանցից աշխատել է 2214 անձ (1289 տղամարդ և 925 կին)։ Գործազուրկ են եղել 684 անձ (320 տղամարդ և 364 կին)։ 1569 անաշխատունակներից 422-ը եղել են աշակերտներ կամ ուսանողներ, 448-ը` թոշակառուներ, իսկ 699-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վեսելո-Վոզնեսենկա (Նեկլինովսկի շրջան)

Վեսելո-Վոզնեսենկա (ռուս.՝ Весело-Вознесенка ), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Պլատովսկի գյուղական համայնքի կազմի մեջ։
Տառվա (գյուղ, Կոոնգա շրջան)

Անվան այլ կիրառումների համար տե՛ս՝ ՏառվաՏառվա (էստ․՝ Tarva), գյուղ Էստոնիայի Պյարնումաա նահանգի Կոոնգա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նեոնիլովո

Նեոնիլովո (ռուս.՝ Неонилово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ոսկեվազ (գինի)

Անվան այլ կիրառումների համար տե՛ս՝ Ոսկեվազ (այլ կիրառումներ)
«Ոսկեվազ», Ոսկեվազի գինու գործարանի արտադրած սեղանի սպիտակ անապակ տեսակավոր գինի։ Գինին մշակվել է 1941 թվականից սկսած, Ոսկեհատ (խարջի) խաղողից։ Թնդությունը՝ 12—14 ծավալի % , տիտրվող թթվությունը 5—6 գ/լ։ Ունի սաթի գույն (բացից մուգ), խերեսային երանգ։ Հնացման ընդհանուր ժամկետը՝ 2 տարի։ «Ոսկեվազը» մշակվում է միայն Հայաստանում։
Բոբբի (ֆիլմ, 2006)

Բոբբի  (անգլ.՝ Bobby), 2006 թվականի ամերիկյան ֆիլմ-դրամա, նկարահանել է ռեժիսոր Էմիլիո Էստևեսի սեփական սցենարով։ Ֆիլմի գլխավոր դերերում էին Հարի Բելաֆոնտեն, Ջոյ Բրայանթը, Նիկ Քենոնը, Լորենս Ֆիշբորնը, Սփենսեր Գարեթը, Հելեն Հանթը, Էնթոնի Հոփքինսը, Էշթոն Քաթչերը, Շայա Լեբաֆ, Լինդսի Լոհանը, Վիլյամ Հ. Մեյսին, Դեմի Մուրը, Մարտին Շինը, Քրիսթիան Սլեյթերը, Շարոն Սթոունը, Էլայջա Վուդը և ինքը Էսթեվեսը։


== Սյուժե ==
Ֆիլմը նվիրված է սենատոր Ռոբերտ Քենեդիի վրա հարձակմանը, որը կատարվել է 1968 թվականի հունիսի 5-ին Լոս Անջելեսի «Ամբասադոր» հյուրանոցում։ Այս իրադարձությունը անվերադարձ փոխեց հյուրանոցի 22 վարձակալների և ծառայողների կյանքը` այս դժբախտության մասը դարձնելով։


== Բովանդակություն ==
Ֆիլմը վերակերտում է տվյալ դարաշրջանի միջավայրը և ֆիլմի նոր տեսակ էր, որտեղ մեծապես օգտագործվում են փաստավավերագրական կադրեր։
Ֆիլմում ներառված են հետևյալ կերպարները. Ջոն Քեյսին` թոշակի անցած դռնապահը, ով իր օրերը անց է կացնում իր ընկեր Նելսոնի հետ շախմատ խաղալով, Դիանան, ով ամուսնացել է իր ընկեր Վիլյամի հետ, ով հույս ունի, որ ամուսնական կարգավիճակը կօգնի նրան ծառայության անցնել Գերմանիայում` Վիետնամի ռազմադաշտերի փոխարեն; Վիրջինիա Ֆելլոնը` ալկոհոլիկ երգչուհին, ում կարիերան անկում է ապրել; Միրիամ Էբերս` դիմահարդար, ով աշխատում է հյուրանոցի վարսավիրանոցում, և իր ամուսին Փոլը` հյուրանոցի մենեջերը, ով սիրային հարաբերություններ է ունեցել օպերատոր Անջելայի հետ, սննդի բաժնի պետ Դերիլ Թիմոնսը, ում ռասիստական հայացքների համար ազատել են գործից; հյուրանոցի սրճարանի մատուցողուհի Սյուզանը; ընտրարշավին օգնող կամավորներ Ջիմին և Քուպերը միանում են թմրավաճառ Ֆիշերի դեմ պայքարող հիպիներին; ընտրարշավի դրամատուներ Սամանթա և Ջեք ամուսինները; նախընտրական շտաբի պետ Վեյդը և աշխատակից Դվեյնը, ով սիրահարված էր Անջելայի գործընկերոջը` Փաթրիշային. և չեխոսլովակացի լրագրող Լենկա Յանաչկովան, ով որոշել էր անել հարցազրույց Քենեդիի հետ։


== Երաժշտություն ==
Ֆիլմի երաժշտությունը կազմել է Մարկ Այշեմը, այն հնչում է ֆիլմի վերջում` դերերը գրելիս։ Դա Բրայան Ադամսի Never Gonna Break My Faith երգն է, որը կատարում են Արեթա Ֆրանկլինը, Մարի Ջ. Բլայջը և Հարլեմի տղաների երգչախմբը։ Louie Louie երգի նոր ձայնագրությունը կատարում է Դեմի Մուրի կերպարը։
Երգերը, որոնք լսվում են ֆիլմի ընթացքում բաղկացած են 1960-ական թվականների երգերի հավաքածուից, ներառելով Սմոքի Ռոբինսոնի The Tracks of My Tears, Սթիվի Վանդերի I Was Made to Love Her, Մերվին Գեյի Ain't That Peculiar, Simon & Garfunkel դուետի The Sound of Silence օրիգինալ տարբերակը, Anji երգը Ջեյսոն Հաքսլիի կատարմամբ, The Supremes խմբի Come See About Me, Herman's Hermits խմբի There's a Kind of Hush, Los Bravos խմբի Black Is Black, Donovan խմբի Season of the Witch և Hurdy Gurdy Man, Ջեք Ջոնսի Wives and Lovers, Փերի Քոմոյի Magic Moments, Միրիամ Մաքեբայի Pata Pata և Hair-ի Initials երգերը։


== Դերերում ==


== Ծանոթագրություններ ==